АҞӘА, жәабран 16 – Sputnik. Адунеи аҿы COVID-19 змоу ачымазцәа рхыԥхьаӡара хәымчыбжь ирықәуп илаҟәуеижьҭеи ҳәа иҳәеит абрифинг аҿы Агәабзиарахьчаразы адунеизегьтәи аиҿкаара адиректор хада Тедрос Адханом Гебреиесус. Абри атәы аанацҳауеит РИА Новости.
"Адунеи аҿы COVID-19 змоу ачымазцәа рхыԥхьаӡара хәымчыбжь ирықәуп илаҟәуеижьҭеи. Ииасыз амчыбжь азы жьҭаарамзаахыс раԥхьаӡа акәны еиҳа илаҟәит", - ҳәа иҳәеит иара.
Иара иажәақәа рыла, арҭ ахәымчыбжь рыла амчыбжь аҩныуҵҟа ашәҟәы иҭаргало ачымазцәа рхыԥхьаӡара ҩынтә еиҵахеит.
Акоронавирус адунеи аҿы ирыдырбалахьеит 108 миллионҩык ауааԥсыра, 2,4 миллионҩык рыԥсҭазаара иалҵхьеит.
Аиҳарак аԥсыҭбарақәа ыҟоуп Еиду Америкатәи аштатқәа (ЕАА), Индиа, Бразилиа.
Иара убас шәаԥхьар ҟалоит:
-
Агәабзиарахьчаратә еиҿкаараҿы ирҳәеит акоронавирус зыхҟьаз ҳәа еиҳа зыгәра рго аверсиа